b'\n_START_ARTICLE_\nMorgan Nicholls\n_START_SECTION_\nKariera\n_START_PARAGRAPH_\nNicholls je glasbeno kariero za\xc4\x8del s skupino Senseless Things, ki jo je ustanovil skupaj s prijatelji Markom Jeffreyem Myersom, Benom Hardingom in Cassom Brownom (Gorillaz), s katerimi je izdal \xc5\xa1tiri albume med letoma 1989 in 1995. Ko so se raz\xc5\xa1li se je pridru\xc5\xbeil angle\xc5\xa1ki indie rock skupini Vent 414 v kateri je bil do leta 1997. Nato se je do leta 2004 posvetil svoji solo karieri kjer je izdal tudi svoj solo album. Leta 2002 je bil producent albuma Drink Me angle\xc5\xa1ke alternativne rock skupine QueenAdreena. Avgusta 2004 se je za\xc4\x8dasno pridru\xc5\xbeil skupini Muse na nastopu ki so ga imeli na V Festivalu, kjer je nadomestil njihovega basista Chrisa Wolstenholma, ki zaradi zlomljene roke ni moral igrati bas kitare. Od leta 2005 do leta 2006 se je spet pridru\xc5\xbeil Cassu Brownu saj je bil \xc4\x8dlan Gorillaz. Bas je igral na albumu Demon Days, kjer je prispeval k znanim bas linijam pesmi kot so DARE in Feel Good Inc. Bil je tudi \xc4\x8dlan na nastopih v \xc5\xbeivo, kjer je prav tako igral bas kitaro. Zaradi njegovega prijateljstva z bobnarjem in ustanovnimi \xc4\x8dlani skupine obstaja govorica da je bil lik in virtualni \xc4\x8dlan skupine Gorillaz Murdoc Nichalls baziran tudi po nekaterih zna\xc4\x8dilnostih, predvsem pa imenu Morgana Nichollsa. Leta 2006 se je spet pridru\xc5\xbeil Muse kot skrit \xc4\x8detrti \xc4\x8dlan skupine, in jih dopolnjuje na sintisajzerju, tolkalih, pa tudi kitari in bas kitari ter vokalih. Ko so Muse imeli po\xc4\x8ditke oziroma ko so delali na novih albumih je Nicholls igral tudi z angle\xc5\xa1kim hip hop projektom The Streets, leta 2009 je bil tudi direktor turneje angle\xc5\xa1ke pevke Lilly Allen, pri kateri je igral tudi bas kitaro v letih 2009 in 2014. Leta 2012 je izdal solo EP z naslovom Moonlight Rhino, istega leta pa je igral tudi bas kitaro na zaklju\xc4\x8dku Olimpijskih iger s skupino The Who._NEWLINE_Trenutno nastopa z Muse na njihovi turneji po Evropi.\n_START_SECTION_\nOsebno \xc5\xbeivljenje\n_START_PARAGRAPH_\nNicholls je sin Billyja Nichollsa, pevca, tekstopisca, glasbenega producenta in glasbenega direktorja._NEWLINE_Skupaj z \xc5\xbeeno ima Nicholls enega otroka.'